समय के साथ बालों में कई तरह की समस्‍यायें होने लगती हैं, ऐसा इसलिए होता है क्‍योंकि हम बालों की देखभाल सही तरीके से नहीं करते हैं। डैंड्रफ भी बालों से जुड़ी एक ऐसी समस्‍या है जिसे अनदेखा किया जाये तो यह बालों के झड़ने के साथ गंजेपन का भी कारण बन सकता है। इसलिए डैंड्रफ की समस्‍या को दूर करना बहुत जरूरी है। लोगों को ऐसा लगता है कि तेल लगाने से डैंड्रफ कम हो जाता है। दरअसल डैंड्रफ एक कीटाणु से होता है जिसका नाम मेलेसेजिया है। अगर आपने तेल लगाया और डैंड्रफ कम हो गया तो यह बहुत कम समय के लिए होता है। जबकि वास्‍तविकता ये है कि अगर आपने तेल लगाया तो इससे कीटाणु को पोषण मिलता है और डैंड्रफ की समस्‍या बढ़ती है। इसलिए डैंड्रफ की रोकथाम के लिए तेल का प्रयोग तो बिलकुल ही न करें। इसके बारे में जानने के लिए ये वीडियो देखें।